கேள்வி: கும்பகோணம் கே. பானுமதி பற்றி தகவல் சொல்.
பதில்: கும்பகோணம் கே. பானுமதி (''Kumbakonam K. Bhanumathi'')(1922–2006) தமிழ்நாடு கும்பகோணம் சேர்ந்த ஓர் இந்திய பரதநாட்டியம் கலைஞர் ஆவார். 1973ஆம் ஆண்டில், பரதநாட்டியத்திற்காக சங்கீத நாடக அகாதமி விருது பெற்றார்.
கேள்வி: கும்பகோணம் கே. பானுமதி - இளமை பற்றி தகவல் சொல்.
பதில்: கே. பானுமதி 1922ஆம் ஆண்டில் தமிழ்நாட்டில் உள்ள கும்பகோணம் பாரம்பரிய நடனக் கலைஞர்களின் குடும்பத்தில் பிறந்தார். மேலும் இவரது குடும்பம் தேவதாசி முறையைக் கொண்டிருந்தது. பானுமதி பாபநாசம் வடிவேலு (நட்டுவனார்) நட்டுவனாரிடமிருந்து பரதநாட்டியத்தில் பயிற்சி பெற்றார். மேலும் இவரது பயிற்சியின் கீழ் தனது பத்து வயதில் தனது முதல் அரங்கேற்றத்தை நிகழ்த்தினார். பின்னர் சண்முகசுந்தரம் நட்டுவனார் மற்றும் மைலாப்பூர் கௌரி அம்மாள் ஆகியோரின் கீழ் நடனத்தைக் கற்றார். பானுமதி 2006-இல் இறந்தார்.
கேள்வி: கும்பகோணம் கே. பானுமதி - தொழில் & பற்றி தகவல் சொல்.
பதில்: தனது ஆரம்ப ஆண்டுகளில், பானுமதி தனது அத்தை வரலட்சுமியுடன் சேர்ந்து நடனமாடினார். இவர்கள் ‘வரலட்சுமி பானுமதி இணை ’என்று அழைக்கப்பட்டனர். ஆனால் விரைவில் இவர் தனது சொந்த தனி நிகழ்ச்சிகளை நடத ஆரம்பித்தார். இவர் இந்தியாவின் பல பகுதிகளிலும், இலங்கையிலும் 25 ஆண்டுகளாக நடன நிகழ்ச்சிகளை நிகழ்த்தினார். 1938 ஆம் ஆண்டில், பரதநாட்டியத்தை அடிப்படையாகக் கொண்ட ஜலஜா என்ற தமிழ் படத்தில் கதாநாயகியாகவும் நடித்தார். 1930களின் முற்பகுதியில், பானுமதி தனது காலத்தின் மற்றொரு புகழ்பெற்ற நடனக் கலைஞரான தஞ்சாவூர் பாலசரஸ்வதி ஒரு போட்டியாளராக இருந்தார். பாலசரஸ்வதியின் தாயார் ஜெயம்மாளிடமிருந்து குரல் இசையைப் படித்த பானுமதி, நடனமாடும்போது பாடவும் செய்வார். 1932 ஆம் ஆண்டில், ஈ. கிருஷ்ண ஐயர் இவரை ஒரு அமெரிக்க பெண்ணுக்கு அறிமுகப்படுத்தினார். அவர் இவரது நடனத்தை விரும்பினார். மேலும் அமெரிக்காவில் நிகழ்ச்சிகளை நிகழ்த்த இரண்டு ஆண்டு ஒப்பந்தமும் செய்து கொண்டார். கும்பகோணம் வரலட்சுமி மற்றும் பானுமதி ஆகிய இருவரும் பரதநாட்டியத்தின் மாற்றத்தின் ஒரு பகுதியாக இருந்தனர். சுதந்திரத்திற்கு முன்னும் பின்னும் பரதநாட்டியத்தின் மாற்றம், நடனக் கலைஞர்களின் உடையில் பல மாற்றங்களைக் கண்டது. இதை கும்பகோணம் பானுமதி வரவேற்றார். மேலும் நடனக் கலைஞர் ருக்மிணி தேவி அருண்டேல் வடிவமைத்த தையல் ஆடையை அணியத் தொடங்கினார். இதற்கிடையில், பாலசரஸ்வதி போன்ற நடனக் கலைஞர்கள் பாரம்பரிய உடையை ஆதரித்தனர்.
கேள்வி: கும்பகோணம் கே. பானுமதி - விருதுகளும் கௌரவங்களும் பற்றி தகவல் சொல்.
பதில்: தமிழ்நாடு சங்கீத நாடகச் சங்கம் உட்பட பல்வேறு கலாச்சார அமைப்புகளால் பானுமதி கௌரவிக்கப்பட்டுள்ளார். 1973 ஆம் ஆண்டில், பரதநாட்டியத்திற்கான சங்கீத நாடக அகாதமி விருது பெற்றார்.
கேள்வி: கும்பகோணம் கே. பானுமதி - ஆவணப்படம் பற்றி தகவல் சொல்.
பதில்: 1993 ஆம் ஆண்டில், சுஜாதா விஜயராகவன் என்பவர் பானுமதி குறித்து ஒரு ஆவணப்படத்தை உருவாக்கினார்.